বগুড়া সংবাদ ডট কম :আজ বিশ্ব নদী দিবস। মানব সভ্যতার শুরু থেকেই নদীকে কেন্দ্র করে গড়ে উঠেছিল শহর বন্দর, আধুনিক সভ্যতা। এক সময় যে নদী গুলো ছিল পরিবহন,ব্যবসা বানিজ্য, যাতায়াত এর প্রধান মাধ্যম আজ সে নদী গুলো মরা খালে পরিনত হয়েছে। নদীর ক্রমবর্ধমান ব্যবহার, অধিক জনসংখ্যার চাপ,বিভিন্ন রাসায়নিক পদার্থের নিঃসরন, ব্যাপক দূষণ ,অবৈধ দখলের ফলে পৃথিবীর প্রবহমান নদীগুলো ধীরে ধীরে আজ ধ্বংশের পথে অগ্রসর হচ্ছে। বাংলাদেশও এর ব্যতিক্রম নয়। সাম্প্রতিক সময়ে বাংলাদেশের ভয়াবহ বন্যার অন্যতম কারনও নদী ভরাট ,নিয়মিত নদী ক্ষনন না করায় পলি জমে নদী ভরাট, নদী দখল। নদী সম্পর্কে সচেতনতা বাড়াতে ১৯৮০ সাল হতে প্রতি বছর সেপ্টেম¦র মাসের শেষ রবিবার সারা পৃথিবীতে বিভিন্ন পরিবেশবাদী সংগঠন গুলো বিশ্ব নদী দিবস পালন করে আসছে। বিশ্ব নদী দিবস-২০১৭ উদযাপন উপলক্ষে সরকারি আজিজুল হক কলেজ, বগুড়া এর শিক্ষার্থীদের পরিবেশবাদী সংগঠন “টিম ফর এনার্জি এন্ড এনভায়রনমেন্টাল রিসার্চ ( তীর ) এর উদ্যোগে আজ বগুড়া শহরের ঐতিহাসিক সাতমাথায় এক র‌্যালী অনুষ্ঠিত হয়। এবারের “বিশ্ব নদী দিবস” এর প্রতিপাদ্য বিষয় “দখল-দূষণমুক্ত প্রবহমাণ নদী ,বাঁচবে প্রাণ বাঁচবে প্রকৃতি ”শ্লোগানে উক্ত র‌্যালী ও মানববন্ধনে অংশগ্রহন করেন “তীর” এর উপদেষ্টা সরকারি আজিজুল হক কলেজের ফিন্যান্স এন্ড ব্যাংকিং বিভাগের সহকারী অধ্যাপক ও বিভাগীয় প্রধান জনাব মোঃ মোখলেছুর রহমান মুকুল , তীর এর উপদেষ্টা দর্শন বিভাগের সহকারী অধ্যাপক জনাব ফজলে বারী রতন, তীর এর উপদেষ্টা সামস আরেফিন রাফি চৌধুরী, ইমাম আল আবেদ হাদী এবং শিক্ষার্থীদের পরিবেশবাদী সংগঠন “তীর”এর সাধারন সম্পাদক মোঃ আরাফাত রহমান সহ, সাংগঠনিক সম্পাদক জাহিদল ইসলাম, দপ্তর সম্পাদক আল আমিন,প্রচার সম্পাদক রতন চন্দ্র, কোষাধ্যক্ষ সাহাদাত হোসেন, কার্য়করী সদস্য বরকত, বিদ্যুত, এরশাদ, আতিকুর, জাহিদ সহ সংগঠনের কর্মী,সাধারন শিক্ষাথী ও বিভিন্ন সংগঠনের পরিবেশ কর্মীবৃন্দ। উক্ত র‌্যালী সকাল দশটায় ঐতিহাসিক সাতমাথা হতে শুরু হয়ে শহরের গুরুত্বপূর্ণ সড়ক প্রদক্ষিণ করে পুনরায় সাতমাথায় এসে শেষ হয়। উল্লেখ্য যে আগামী ২৬/০৯/১৭ ইং তারিখে বিশ্ব নদী দিবস উপলক্ষ্যে ইন্ডিপেনডেন্ট স্কুল এন্ড কলেজে,বগুড়ায় এক চিত্রাঙ্কন প্রতিযোগিতা অনুষ্ঠিত হবে।